Triumfbue

En triumfbue er et bygningsværk formet som en monumental port, som regel rejst for at fejre en sejrrig krig. Traditionen går tilbage til Romerriget, og flere antikke triumfbuer står stadig i tidligere og nuværende romerske byer. Af de 22 triumfbuer, som vi kender fra det gamle Rom, står fire i dag.

De romerske triumfbuer var til at begynde med midlertidige, symbolske byporte af tegl eller sten med en buet hvælving og smykket med våben erobret fra fjenden.

Senere blev det rejst mere storslåede buer i marmor med en stor portåbning i midten og ofte to mindre på siderne, dekoreret med søjler, basrelieffer og statuer. I hvælvingen kunne der hænge vingede sejrsguder med kroner i hænderne, som symbolsk skulle sænkes ned på sejrherrernes hoveder når de passerede. Ofte var triumfbuen dekoreret med relieffer, som fortalte om felttoget eller kampen og om sejren. Det var normalt at bruge dele fra ældre monumenter til nye for at understrege kontinuitet.

I det 2. århundrede rejstes buer til minde om andet end krigslykke. Fx triumfbuen i Ancona, som blev rejst for at fejre Trajans udbedring af havnen.

Det er også rejst triumfbuer i det 19. og 20. århundrede – se listen nedenunder. Traditionen lever med at rejse midlertidige triumfbuer i forbindelse med parader og fejringer.

Liste over triumfbuer

Algeriet 
 Timgad, delvis restaureret.

Belgien 
 Arc de Cinquantenaire/Triomfboog van het Jubelpark, Brussel (rejst 1880-1905)
 Meninporten, Ieper.

Frankrig 
 Carpentras
 Porte Guillaume, Dijon
 Porte d'Aix, Marseilles (1825)
 Porte du Peyrou, Montpellier (1692)
 Nancy: på Place Stanislas
 Porte de Paris, Nevers
 Orange
 Paris:
 Arc de Triomphe (1806-1836)
 Arc du Carrousel (1806-1808)
 Grande Arche, La Défense (1982-1989)
 Porte Saint-Denis
 Porte Saint-Martin
 Pontarlier
 Porte de Mars, Reims
 Saint-Rémy-de-Provence
 Germanicusbuen, Saintes

Grækenland 
 Galeriusbuen, Thessaloniki
 Hadrianbuen, Athen

Irak 
 Hands of Victory, Bagdad

Italien 
 Trajanbuen, Ancona (rejst 113)
 Augustusbuen, Aosta
 Trajanbuen, (rejist 114)
 Arco Campano, Capua
 Augustusbuen, Fano
 Lorrainebuen, Firenze, (rejst 1738 – 1759)
 Arco della Pace, Milano, (rejst 1807 – 1838)
 Augustusbuen, Rimini, (rejst 27)
 Rom:
 Konstantinbuen (rejst 312 – 315)
 Drususbuen (rejst til ære for Claudius
 Gallienusbuen
 Septimius Severus-buen (rejst 203)
 Titusbuen (rejst 81)
 Susa, (rejst 7 f. Kr.)
 Arco dei Gavi, Verona

Laos 
 Patuxay

Nordkorea 
 Pyongyang

Kroatien 
 Arch of Sergius, Pula, Istrien

Libyen 
 Tiberiusbuen, Leptis Magna, (rejst 35)
 Leptis Magna

Rumænien 
 Arcul de Triumf, Bukarest

Rusland 
 Den Røde Port – Ruslands første triumfbue, der blev revet ned i 1928
 Poklonnaya , Moskva
 Moskvaporten, Sankt Petersborg
 Narvaporten, Sankt Petersborg
 Kosakkbuene, Novotsjerkassk
 Orlovporten, Gattjina

Spanien 
 Arc de Triomf, Barcelona
 Puerta de las Granadas, Granada
 Puerta de Alcalá, Plaza de la Independencia, Madrid

Storbritannien 
 Marble Arch, London
 Wellington Arch, Hyde Park Corner, London

Syrien 
 Septimius Severusbuen, Latakia
 Palmyra

Tyrkiet 
 Anazarbus

Tyskland 
 Brandenburger Tor, Berlin
 Siegestor, München (1843-1850)

Ukraine 
 Katarinabuen, Novgorod-Seversky

USA 
 Soldiers and Sailors Memorial Arch, Grand Army Plaza, Brooklyn
 Monumental Arch, Galveston (1987-1990)
 Washington Square, New York

Østrig 
 Siegestor, Innsbruck

 
Romersk arkitektur